Thomas Mayne Reid

Thomas MAYNE REID (naskiĝis la 4-an de aprilo 1818 en Ballyroney, Graflando Down; mortis la 22-an de oktobro 1883 en Londono) estis usona romanisto de skot-irlanda deveno. "Kapitano" Reid verkis multajn aventurromanojn similajn al tiuj verkitaj de Frederick Marryat kaj Robert Louis Stevenson. Li estis granda admiranto de Lord Byron.  

Li vivis en Usono ekde 1840 kaj batalis en la Meksik-usona milito. Entute li verkis dekojn da aventurromanoj kaj specife li verkis multe pri la vivoj de indiĝenaj amerikanoj kaj fruaj setlantoj kaj la agado de ĉi tiuj romanoj okazas en sovaĝaj kaj malmulte konataj teritorioj tiutempe: la usona Okcidento, Meksiko, Sud-Afriko, Himalajo kaj Jamajko. 

Kvankam la romanoj de Reid preskaŭ tute forgesiĝis en la Anglalingvio, ili restis popularaj en Orienta Eŭropo kaj precipe en Rusio (jam en la caraj tempoj), estante konsiderataj parto de la kanono de okcidenta literaturo kaj eldonitaj sub la kategorio "Mondaj Klasikaĵoj" kune kun Jack London kaj James Fenimore Cooper. 

 Verkado 
Lia unua romano, La Fusilgardistoj, estis publikigita en 1850 kaj renkontiĝis kun granda entuziasmo, estante tradukita en preskaŭ ĉiujn eŭropajn lingvojn. Pli frua versio de ĉi tiu romano, en kiu Reid enmetis siajn milittempajn spertojn, jam estis private presita en Novjorko en 1849. En 1851, li renkontis la 13-jaraĝan Elizabeth Hyde, kun kiu li edziĝis en 1853. Ankaŭ en 1851, lia dua romano, *La Skalpĉasistoj*, estis publikigita, bazita, same kiel lia unua, sur liaj propraj spertoj. Ĝi estis tradukita en ĉiujn gravajn lingvojn kaj estas konsiderata unu el la plej gravaj indianaj romanoj de la 19-a jarcento.

maldekstre|eta|Lia tomboŝtono en Londono.
eta|260x260ra|S-ro kaj S-ino Mayne Reid
Antaŭ sia morto, Reid jam verkis pli ol 80 romanojn kaj infanlibrojn. La plej multaj el liaj pli postaj rakontoj okazas en Ameriko (kaj specife Usono), la resto en Afriko, Azio kaj surmare. En 1867, li komencis verki por la ĉiutaga gazeto The Little Times. En oktobro de tiu jaro, li kaj lia edzino translokiĝis al Ameriko. En 1868, li subskribis kontrakton kun Beadle kaj Adams en Novjorko por serio de malmultekostaj romanoj, pri kiuj li laboris dum naŭ jaroj.

Pluraj romanoj kaj libroj por junuloj estis publikigitaj postmorte. Reid ankaŭ estis konsiderata unu el la plej popularaj aventurverkistoj kaj liaj verkoj estis inkluzivitaj en nuntempaj pruntbibliotekoj.

 Referencoj 

 Eksteraj ligiloj 
 "Reid, Kapitano Mayne" Biografio  - ĉe la Bibliotekoj de la Norda Ilinojsa Universitata
 Kapitano (Thomas) Mayne Reid - Biografio kaj elektitaj senpagaj e-libroj - ĉe Athelstane
 Manuskriptoj de Mayne Reid, ĉ. 1866, Universitato de Norda Karolino, Greensboro
 Thomas Mayne Reid  
 "Literatura Historio de la Usona Okcidento" (PDF 8.7mb) - ĉe la Teksasa Kristana Universitato


 Verkaĵoj de Mayne Reid ĉe Manybooks.net

Kategorio:Presbiterianoj
Kategorio:Irlandaj verkistoj
Kategorio:Irlandaj porinfanaj verkistoj
Kategorio:Britaj porinfanaj verkistoj